মৌলভীবাজারের জুড়ীতে হাজী আপ্তাব উদ্দিন আমিনা খাতুন কলেজ কর্তৃক আয়োজিত ২০১৩-১৪ শিক্ষাবর্ষের একাদশ শ্রেণীর শিক্ষার্থীদের পরিচয়পর্ব ও উদ্বোধনী অনুষ্ঠান গত ১ জুলাই সোমবার কলেজ মিলনায়তনে সম্পন্ন হয়। উক্ত নবীন বরন অনুষ্ঠানে সভাপতিত্ব করেন কলেজের অধ্যক্ষ মোঃ সাখাওয়াত হোসেন। প্রভাষক মোঃ মতিউর রহমানের পরিচালনায় প্রধান অতিথির বক্তব্য রাখেন গোয়ালবাড়ী ইউনিয়ন পরিষদের চেয়ারম্যান আলহাজ্ব শাহাব উদ্দিন আহমদ লেমন। স্বাগত বক্তব্য রাখেন কলেজের ইংরেজি প্রভাষক মোঃ মোশাররফ হোসেন। বিশেষ অতিথির বক্তব্য রাখেন কলেজ পরিচালনা কমিটির সদস্য মোঃ ওয়াছির উদ্দিন কয়ছর, এমইউ শিক্ষা সেবা ফাউন্ডেশনের নির্বাহী পরিচালক সাইফুল ইসলাম সুমন, কলেজের প্রভাষক গোপাল চন্দ্র ধর, এমদাদুল হক, মোছাঃ ফরিদা বেগম, মোঃ শাহিন আহমদ, মোঃ ফখর উদ্দিন পাঠান। অনুষ্ঠানের শুরুতে পবিত্র কোরআন তেলাওয়াত করেন দ্বাদশ শ্রেণীর ছাত্র জাহিদুল ইসলাম, গীতা পাঠ করেন একাদশ শ্রেণীর ছাত্র ব্রজেস ধর, দ্বাদশ শ্রেণীর পক্ষে বক্তব্য রাখেন রিপন মিয়া ও শারমিনা ফেরদৌস শাম্মি, নবাগত ছাত্র/ছাত্রীদের পক্ষে বক্তব্য রাখেন বিষ্ণু তৈদী ও হামিদা জান্নাত। সভার শুরুতে কলেজের অধ্যক্ষ মোঃ সাখাওয়াত হোসেন নবাগত ছাত্র/ছাত্রীদের ফুলের তোড়া দিয়ে বরন করে নেন। জুড়ীতে প্রতিবেশির দায়ের কোপে কুলাউড়া অফিস :